Oliver Stone

**William Oliver Stone** (známejší len ako **Oliver Stone**) (* 15. september, 1946, New York, New York, USA) je americký filmový režisér a scenárista; dvojnásobný držiteľ Oscara za najlepšiu réžiu a držiteľ Oscara za najlepší adaptovaný  scenár.

## Životopis
Narodil sa v rodine židovského burzového makléra a katolíčky pôvodom z Francúzska. Vychovávaný bol v americkej episkopálnej cirkvi, ktorá bola pre rodičov akýmsi kompromisom, no neskôr konvertoval na buddhizmus. Ako štrnásťročného ho rodičia poslali na exkluzívnu strednú školu v Pottstowne v Pensylvánii. Jeho rodičia sa rozviedli, keď tu študoval, a až potom sa Stone dozvedel o mimomanželských aférach svojho otca s niekoľkými ženami, ktoré patrili medzi rodinných priateľov. 
Po maturite v roku 1964 pokračoval v štúdiu na Yale University a v New Yorku. Z univerzity v Yale odišiel po roku, potom učil angličtinu šesť mesiacov v Južnom Vietname, neskôr pracoval v americkom obchodnom loďstve a cestoval do Oregonu a Mexika, skôr než sa znovu vrátil na univerzitu v Yale, odkiaľ odišiel druhý raz.

Následne sa ako dobrovoľník prihlásil do americkej armády. Od apríla 1967 do novembra 1968 slúžil v 25. pechotnej a 1. aeromobilnej divízii. Bol vyznamenaný Bronzovou hviezdou a Purovým srdcom s jedným dubovým listom.

## Filmová kariéra
Natočil tri filmy o vojne vo Vietname - *Platoon (Čata)* v roku 1986, *Born on the Fourth of July (Narodený 4. júla)* v roku 1989 a *Heaven & Earth (Nebo a zem)* v roku 1993. Nazval tieto filmy trilógiou, hoci každý z filmov hovorí o inom aspekte vojny. *Platoon (Čata)* je čiastočne autobiografický film o  Stoneových zážitkoch z bojov. *Born on the Fourth of July (Narodený 4. júla)* je natočený podľa knižnej autobiografie Rona Kovica (Born on the Fourth of July). *Heaven & Earth (Nebo a zem)* vychádza z biografie *When Heaven and Earth Changed Places*, skutočného príbehu Le Ly Hayslipovej, vietnamského dievčaťa, ktorého život drasticky ovplyvnila vojna.  

V tom istom čase Stone napísal a režíroval film *[[Wall Street (film)|Wall Street]]* z roku 1987, vďaka ktorému získal Michael Douglas Oscara v kategórii "Najlepší herec", a film *[[The Doors (film)|The Doors]]* z roku 1991, v ktorom si zahral hlavnú rolu Val Kilmer. Získal celkom troch Oscarov - prvého za najlepší adaptovaný scenár v roku 1978 za film *Midnight Express*, druhého za film *[[Čata (film)|Čata]] (Platoon)* v roku 1986 a tretieho za film *[[Narodený 4. júla]] (Born on the Fourth of July)*.
  
Za film *[[Rok draka]] (Year of the Dragon)* (1985) získal nomináciu na Zlatú malinu v kategórii "Najhorší scenár". Spolupracoval,  aj na ďalších scenároch, napr. k filmu *[[Barbar Conan]] (Conan the Barbarian)* (1982), *[[Scarface]]* (1983, *8 Million Ways to Die* (1986 a *[[Evita]]* (1996). Spolupracoval tiež na filme *[[U Turn]]* z roku 1997. Avšak úplne prvý film, ktorý profesionálne režíroval, bol horor *Seizure* (známy tiež ako *Queen of Evil*) z roku 1974. Rozdiely vzhľadu v Stoneových filmoch vznikli vďaka množstvu odlišných kamier a filmových formátov, od VHS až po 8 a 77 mm film. Niekedy používa niekoľko formátov v jednej scéne, ako napr. vo filme *[[JFK]]* (1991) a *Takí normálni zabijaci* (1994).

## Súčasná tvorba
V poslednom desaťročí Stone režíroval film *U-Turn* (1997), ktorý popisuje ako malý film, ktorý by ho potešil, keby ho videl ako teenager, *Any Given Sunday* (1999), film o sile bojov počas a uprostred mužstva, hrajúceho americký futbal, a film *[[Alexander (film)|Alexander]]* (2004), biografický film o Alexandrovi Veľkom. Po tomto filme režíroval film *[[World Trade Center (2006)|World Trade Center]]*, ktorý sa sústreďuje na príbeh dvoch policajtoch z *Port Authority Police Department* (PAPD) počas útokov na World Trade Center (11. septembra 2001 v New Yorku). 30. septembra získal čestný doktorát na Trinity College v Dubline.

28. augusta 2007 Stone oznámil, že bude režírovať film *Pinkville*, drámu z vietnamskej vojny, v ktorej si hlavné úlohy zahrajú Bruce Willis a Channing Tatum. Bude to už jeho štvrtý film o Vietname. 

## Kontroverzia
Stoneove filmy bývajú často kritizované za propagáciu konšpiračných teórií a historických nepresností. Film *JFK*, ako názorný príklad, uvádza hypotézy o mnohých vysokopostavených vládnych činiteľoch, ktorí by mohli mať prsty v atentáte na amerického prezidenta J. F. Kennedyho. Film vyvolal diskusiu v Assassination Records Review Board, vytvorenom americkým Kongresom, aby ukončil mlčanie obklopujúce atentát na Kennedyho, a Stoneove postrehy na konci filmu "JFK" o nebezpečenstve spočívajúcom v tajomstvách vlády . Film bol veľmi kritizovaný v médiách, pretože bol považovaný za zmes pravdy a fikcie. Stone publikoval komentovanú verziu scenára v ktorom cituje zdroje pre svoje tvrdenia len krátko po vydaní filmu. Taktiež publikoval komentovaný scenár k filmu *[[Nixon (film)|Nixon]]*, nominovanému na štyroch Oscarov, ktorý bol ale napriek tomu kritizovaný pre jeho zobrazenie amerického prezidenta Richarda Nixona.

Hovorí sa, že Stone užíval počas nakrúcania filmu drogy. Na DVD filmu *Natural Born Killers: The Director's Cut* jedna z producentov, Jane Humsher, opisovala príbehy o tom, ako so Stoneom užívali psilocybín, halucinogénnu hubu. *Natural Born Killers* je nakrútený a upravený vo frenetickom štýle, kde animácia, zrnitý čierno-biely 8 mm film, farebný 35 mm film a VHS zábery sú prestrihané a poskladané do psychedelickej montáže obrazov, ukazujúcich nielen príbeh, ale tiež poskytujúcich myšlienky a pocity postáv. Film bol kritizovaný za jeho zjavnú glorifikáciu násilia. Stone vyvracal tento názor tvrdením, že je to satira na glorifikáciu násilia a násilníkov, ktorú majú na svedomí americké médiá. V skutočnosti, originálny scenárista filmu *Natural Born Killers*, Quentin Tarantino, bol nespokojný s konečným výsledkom filmu kvôli pozornosti, ktorú vkladal Stone do aspektov príbehu zahrňujúcich médiá, a žiadal, aby jeho meno bolo odstránené z filmu. V roku 1997 vyšla kniha Jane Hamsherovej *Killer Instinct*, ktorá hovorila o neovládateľnom spôsobe vzniku filmu. Kniha bola veľmi dobre hodnotená a predávaná v Hollywoode. 

V roku 1999 bol Stone uväznený a uznaný vinným za držbu drog a nepopierateľné šoférovanie pod ich vplyvom. Odsúdený bol na povinnú protidrogovú liečbu. 27. mája 2005 bol v Los Angeles uväznený znovu, tentoraz za držanie malého množstva marihuany.

V roku 2003 odcestoval na Kubu, kde tri dni robil interview s kubánskym prezidentom Fidelom Castrom. Výsledkom tejto činnosti bol filmový dokument *Comandante*, kde sa Stone a Fidel Castro rozprávajú o filozofii, histórii, filmových hviezdach, Che Guevarovi, dôležitom dianí za posledných 50 rokov a Castrovom pohľade na budúcnosť revolúcie. Film mal podľa plánov vyjsť v máji 2003 na stanici HBO, ale bol uvedený až po incidente pri ktorom únoscovia pohrozili, že zabijú pasažierov na kubánskom trajekte, ak nebudú prevezení do USA. Únoscovia boli následne popravení a ako odozva na tento čin začali hlasné protesty kubánske] lobby z Miami, aby HBO film stiahlo. Dokument nebol do dnešného dňa v USA vydaný, a je ho možné dostať len na DVD, ktoré sú importované z Veľkej Británie. Stone sa vrátil na Kubu a vytvoril krátky film *Looking For Fidel*, ktorý je dokumentom zameraným viac na politickú stránku, pojednávajúci o podmienkach na ostrove a vzťahu medzi Kubou a USA. Film bol vysielaný na HBO začiatkom roku 2004. Stone vyhlásil, že obdivuje kubánsku revolúciu a podporuje práva [Kuby ako suverénneho národa, nepodliehajúceho vplyvu USA.

## Iné diela
V roku 1993 vyrobil minisériu pre ABC Television, nazvanú *[[Wild Palms]]*. V portréte sa Stone objavil v televízii v programe, kde diskutoval teóriách vo svojom filme *JFK* a dôkazoch o ich správnosti. *Wild Palms* rozvinula moderátorskú  kultúru v rokoch nasledujúcich po jej zverejnení, a v poslednej dobe bola vydaná i na DVD. V tom istom roku si tiež vystrelil sám zo seba v komédii *Dave*, v ktorej sa hlásil ku konšpiračnej teórii o prezidentovom nahradení bližšie neidentifikovateľným dvojníkom.

V roku 1997 publikoval veľký autobiografický román *A Child's Night Dream*, napísaný už v rokoch 1966 - 1967. Po niekoľkých neúspešných pokusoch o vydanie diela, "jednej studenej noci hodil niekoľko častí rukopisu do East River a ponúkol sa za dobrovoľníka do Vietnamu v roku 1967". Nakoniec vykopal zostávajúce strany, prepísal rukopis, a publikoval ho. Kniha je najmä záplavou uvedomení si, rozprávaní o jeho zážitkoch z detstva, univerzity a Vietnamu.

V roku 2003 natočil dva dokumentárne filmy: *Persona Non Grata*, dokument o izraelsko-palestínskom konflikte a *[[Comandante]]*, dokument o kubánskom prezidentovi Fidelovi Castrovi. V roku 2004 natočil druhý dokument o Fidelovi Castrovi, nazvaný *Looking for Fidel*. Stone nazýva sám seba priateľom  a obdivovateľom Fidela Castra.

## Nominácie
* 1986 - *[[Čata (film)|Čata]] (Platoon)* - nominácia na Oscara v kategórii "Najlepší pôvodný scenár"
* 1986 - *[[Salvador (film)|Salvador]]* - nominácia na Oscara v kategórii "Najlepší pôvodný scenár"
* 1989 - *[[Narodený 4. júla]] (Born on the Fourth of July)* - nominácia na Oscara v kategórii "Najlepšia kamera"
* 1989 - *Narodený 4. júla* - nominácia na Oscara v kategórii "Najlepší adaptovaný scenár"
* 1991 - *[[JFK]]* - nominácia na Oscara v kategórii "Najlepší režisér"
* 1991 - *JFK* - nominácia na Oscara v kategórii "Najlepšia kamera"
* 1991 - *JFK* - nominácia na Oscara v kategórii "Najlepší adaptovaný scenár"
* 1991 - *JFK* - nominácia na Zlatý Glóbus v kategórii "Najlepší film"
* 1994 - *Takí normálni zabijaci (Natural Born Killers)* - nominácia na Zlatý Glóbus v kategórii "Najlepší film" 
* 1995 - *[[Nixon]]* - nominácia na Oscara v kategórii "Najlepší pôvodný scenár"
* 1996 - *The People vs. Larry Flynt* - nominácia na Zlatý Glóbus v kategórii "Najlepší film" 

## Ocenenia
* 1978 - *[[Midnight Express]]* - Oscar v kategórii "Najlepší adaptovaný scenár"
* 1979 - *Midnight Express* - Zlatý Glóbus v kategórii "Najlepší scenár"
* 1986 - *Čata* - Oscar v kategórii "Najlepší režisér"
* 1986 - *Čata* - Zlatý Glóbus v kategórii "Najlepší režisér"
* 1986 - *Čata* - Zlatý Glóbus v kategórii "Najlepší film"
* 1988 - *Čata* - BAFTA v kategórii "Najlepší režisér"
* 1989 - *[[Narodený 4. júla]] (Born on the Fourth of July)* - Oscar v kategórii "Najlepší režisér"
* 1989 - *Narodený 4. júla* - Zlatý Glóbus v kategórii "Najlepší režisér"
* 1989 - *Narodený 4. júla* - Zlatý Glóbus v kategórii "Najlepší film"
* 1991 - *JFK* - Zlatý Glóbus v kategórii "Najlepší režisér"

## Filmografia
### Scenárista
* 1978 - *[[Midnight Express]]*
* 1982 - *[[Barbar Conan]] (Conan the Barbarian)*
* 1983 - *[[Scarface]]*
* 1985 - *[[Rok draka]] (Year of the Dragon)*
* 1986 - *8 Million Ways to Die*
* 1996 - *Freeway*

### Režisér
* 1971 - *Last Year in Viet Nam*
* 1974 - *Seizure* (známy tiež ako *Queen of Evil*)
* 1979 - *Mad Man of Martinique*
* 1981 - *The Hand*
* 1986 - *[[Salvador (film)|Salvador]]* 
* 1986 - *[[Čata (film)|Čata]] (Platoon)* 
* 1987 - *[[Wall Street (film)|Wall Street]]* 
* 1988 - *Talk Radio* 
* 1989 - *[[Narodený 4. júla]] (Born on the Fourth of July)* 
* 1991 - *[[The Doors (film)|The Doors]]* 
* 1991 - *[[JFK]]* 
* 1993 - *Medzi nebom a zemou (Heaven & Earth)* 
* 1994 - *Takí normálni zabijaci (Natural Born Killers)* 
* 1995 - *[[Nixon (film)|Nixon]]* 
* 1997 - *Ešte sa môžeš vrátiť (U-Turn)* 
* 1999 - *Rozhodne sa v nedeľu (Any Given Sunday)* 
* 2003 - *Comandante* 
* 2004 - *[[Alexander Veľký (film)|Alexander Veľký]]* 
* 2004 - *Looking for Fidel*
* 2006 - *[[World Trade Center (2006)|World Trade Center]]* 
* 2008 - *W.*
* 2010 - *Wall Street: Peniaze nikdy nespia (Wall Street: Money Never Sleeps)* 
* 2010 - *Divosi (Svages)*
* 2019 - odhaľujúca ukrajinu

## Bibliografie
* Bibliografia Olivera Stonea
* Bibliografia Olivera Stonea (UC Berkeley) 

## Referencie

## Iné projekty
 

## Externé odkazy
* 
* 
* Prvá kapitola z "A Child's Night Dream" od Olivera Stoneav New York Times (anglicky) 
* World Trade Center interview s Oliverom Stoneom (anglicky) 
* Guardian Unlimited interview s Oliverom Stoneom, 1. časť (anglicky); Druhý časť (anglicky)
* DVD rozhlasových interview s Oliverom Stoneom (anglicky)

Kategória:Filmoví režiséri USA
Kategória:Scenáristi USA
Kategória:Držitelia Oscara za najlepšiu réžiu
Kategória:Držitelia Oscara za najlepší adaptovaný scenár
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší scenár
Kategória:Držitelia ceny BAFTA za najlepšiu réžiu
Kategória:Osobnosti z New Yorku
Kategória:Osobnosti USA židovského pôvodu
Kategória:Osobnosti USA francúzskeho pôvodu